Duarte da Costa

Duarte da Costa estis portugala nobelulo, kolonia administranto kaj la 2-a Ĝenerala guberniestro de Brazilo. Li sukcedis al Tomé de Sousa en 1553 kaj regis ĝis 1558.

Biografio
Akompanis la novan guberniestron kelkaj jezuitoj, inkluzive de Patro José de Anchieta kiu, kune kun Patro Manuel da Nóbrega kaj aliaj misiistoj, fondis la Jezuitan kolegion en la urbo San-Paŭlo en la 1555-a.

Duarte da Costa naskiĝis en Portugalio en 1505. De nobla deveno, li okupis plurajn postenojn en la Regno: li estis ambasadoro ĉe la kortego de Karlo la 1-a de Hispanio, li estis ĉefarmilistoArmilisto estis funkciulo respondeca pri la armiloj de la reĝo. kaj prezidanto de la Senato de la Lisbona Urba Konsilio.

Dua Ĝenerala Guberniestro (1553-1558)
Duarte da Costa estis nomumita por anstataŭigi la unuan Generalan guberniestron de Brazilo, Tomé de Sousa, kaj alvenis en Salvadoro de Bahio, tiam ĉefurbo de la kolonio, la 13-an de julio 1553. Li venis akompanita fare de sia filo Álvaro da Costa.

La nova guberniestro alportis 260 homojn en sia akompanantaro, inter ili la novicon José de Anchieta, nur 19-jara. Li alportis dekduojn da junaj orfoj por servi kiel edzinoj por la setlantoj kiuj plendis pri la manko de virinoj. Sur la sama ŝipo kiun Duarte da Costa alvenis, la maljuna guberniestro Tomé de Souza revenis al Portugalio.

La administrado de Duarte da Costa havis ekde la komenco gravan problemon: malkonsento inter lia filo Álvaro da Costa kaj episkopo Dom Pero Fernandes Sardinha, kiu alportis tragediajn sekvojn por la episkopo.

La episkopo publike kritikintus la agresemon kaj malbonajn kutimojn de Álvaro da Costa, kiu baldaŭ provis sklavigi la indianajn homojn, precipe tiujn kiuj estis katekizitaj. Kiel rezulto, la loĝantaro de Salvador estis dividita en du frakciojn, unu en favoro de D. Álvaro kaj la guberniestro kaj la alia favore de la episkopo.

Inter la subtenantoj de Dom Álvaro estis kelkaj klerikoj, kiujn la episkopo arestis pro malobeado de la eklezia aŭtoritato. La guberniestro tamen ordonis al la prizonestro ne aresti ajnan klerikulon.
eta|maldekstre|500px|Kune kun Duarte da Costa alvenis la jezuitoj, kiuj komencis katekizi la indianojn.
Fronte al internaj malkonsentoj, la indianoj atakis la urbon, kaj responde D. Álvaro atakis kaj detruis la indianan vilaĝon. Tiam, kun dekoj da viroj, D. Álvaro ekiris helpi Antônio Cardoso de Barros (1500-1579), la guberniestron de la kapitanlando de Ceará, kiu estis ĉirkaŭita en sia sukerfabriko. La grupo detruis tri pliajn indianajn vilaĝojn kaj liberigis Dom Antônio'n.

Baldaŭ post la venko kontraŭ la indiana popolo, episkopo Dom Pero Fernandes Sardinha estis vokita fare de D. Johano la 3-a por doni klarigojn pri la okazaĵoj. Proksime de Alagoas, la ŝipo Nossa Senhora da Ajuda alfundiĝis sur la marbordo kaj subakviĝis, sed la ŝipanaro kaj pasaĝeroj sukcesis atingi la strandon, sed estis mortigitaj kaj voritaj de la indianoj Caetés.

La guberniestro organizis ekspedicion por iri al la internlandaj teritorioj, kun la celo serĉi la multe priparolatajn mineralajn riĉaĵojn venantajn el la hispanaj kolonioj.

Krom la batalo kontraŭ la indianoj en diversaj partoj de la kolonio, en la 1555-a la kapitanlando kie estus Rio-de-Ĵanejro, estis invadita de la francoj kiuj intencis establi kolonion tie. Ĉar la portugaloj ne havis sufiĉajn rimedojn por forpeli ilin, la guberniestro povis fari nenion.

En 1557, Duarte da Costa estis anstataŭigita per Mem de Sá kaj resendita al Portugalio, mortante ĉirkaŭ 1560.

 Referencoj 

Kategorio:Naskiĝintoj en 1505
Kategorio:Mortintoj en 1560
Kategorio:Naskiĝintoj en la 16-a jarcento
Kategorio:Mortintoj en la 16-a jarcento

Kategorio:Brazilaj administrantoj
Kategorio:Brazilaj guberniestroj
Kategorio:Portugalaj nobeluloj
Kategorio:Historio de Brazilo